钦定古今图书集成/明伦汇编/氏族典/第387卷 > 李琰
## 钦定古今图书集成/明伦汇编/氏族典/第387卷 > 李琰

按《唐书棣王琰传》：“琰开元二年始王鄫，后徙王棣，领
太原牧。天宝初为武威郡都督，经略节度河西陇右。
会妃韦以过置别室，而二孺人争宠不平，求巫者密
置符琰履中以求媚。仇人告琰厌魅上，帝伺其朝，使
人取履视之，信。帝怒，囚于鹰狗坊，以忧薨。琰凡五十
五子，得王者四人：僎王汝南郡；侨，宜都；俊，济南；侒，顺”
化；僚，太仆卿；侠，国子祭酒；仁，殿中监；僾，秘书监。